ভুয়ো অ্যান্টিক সামগ্রী চক্রের পর্দাফাঁস, নিউটাউন থেকে ধৃত ১

ওয়েব ডেস্ক: প্রাচীন বা অ্যান্টিক জিনিস (Antique Item) বিক্রির নামে প্রতারণা (Fraud)। নিউটাউনের (New Town) একটি কল সেন্টারে হানা দিয়ে এক অভিযুক্তকে গ্রেফতার করে বিধান নগর থানার (Bidhan Nagar PS) পুলিশ। ধৃতের কাছ থেকে উদ্ধার হয় অ্যান্টিক জিনিস তৈরি সরঞ্জাম।

জানা গিয়েছে বৃহস্পরিবার সূত্র মারফত খবর পেয়ে বিধাননগর থানার পুলিশ হানা দেয় নিউটাউনের ইকো সুইট বিল্ডিংয়ে অবস্থিত একটি কল সেন্টারে। এরপর এজেন্সি সলিউশন নামে এই কল সেন্টারে হানা দেয় পুলিশ। সেখান থেকে হেমন্ত সরকার নামে এক সন্দেহভাজন ব্যক্তিকে গ্রেফতার করে বিধাননগর থানার পুলিশ।

আরও পড়ুন: আলু চাষিদের স্বার্থ সুরক্ষায় এল আলু প্রকিওরমেন্ট স্কিম ২০২৫

পুলিশ সূত্রে জানা গিয়েছে, ভুয়ো অ্যান্টিক জিনিস বিক্রির লোভ দেখিয়ে একাধিক মানুষকে প্রতারিত করত ধৃত হেমন্ত সরকার। ধৃতকে নিজেদের হেফাজতে নিয়ে জিজ্ঞাসাবাদ চালাচ্ছে পুলিশ। এই চক্রের সাথে আর কারা যুক্ত তা খতিয়ে দেখছে তদন্তকারী দল। পাশাপাশি, এই প্রতারণা চক্র কোথায় কাজ করে সেটাও খতিয়ে দেখছে পুলিশ।

দেখুন আরও খবর: